فڕۆکەخانەی گلاسگۆ

فڕۆکەخانەی نێونەتەوەییی گلاسگۆ کە بە فڕۆکەخانەی گلاسکۆ ناسراوە (بە ئینگلیزی: Glasgow Airport، IATA)، و پێشتر فڕۆکەخانەی ئەبۆتسینچ بوو؛ فڕۆکەخانەیەکی نێونەتەوەیییە و دەکەوێتە شاری پایسلی، ڕێنفریشایر، سکۆتلاند، ٦ میل لە ڕۆژاوای گلاسگۆ دوورە. لە ساڵی ٢٠٢٤دا ٨٫٠٦ ملیۆنێک سەرنشین تێدا گواستراوەتەوە، کە ساڵانە بەڕێژەی ٩٫٦٪٪ زیادی کردووە، بەمەش دەبێتە دووەم قەرەباڵغترین فڕۆکە لە سکۆتلاند، دوای فڕۆکەخانەی ئێدینبەرە و نۆیەم قەرەباڵغترین فڕۆکەخانەی بەریتانیا. خاوەندارێتی و بەڕێوەبردنی لەلایەن فڕۆکەخانەکانی AGSە، کە ھەروەھا خاوەنی فڕۆکەخانەکانی ئابەردین و ساوسھامپتنە و بەڕێوەی دەبات. پێشتر لەلایەن کۆمپانیای ھیسڕۆ ئایرپۆرت ھۆڵدینگز (پێشتر بە BAA ناسرابوو) بەێوە دەبرا. مێژووی فڕۆکەخانەی ئێستای گلاسگۆ دەگەڕێتەوە بۆ ساڵی ١٩٣٢. لە ساڵی ١٩٣٣ ژمارە ٦٠٢ (شاری گلاسگۆ)یەکەی سەربازیی AAFی ھێزی پشتیوانی ئاسمانی بارەگاکەی لەم فڕۆکەخانەیە بوو. لە مانگی ئایاری ساڵی ١٩٣٩ تا لە تشرینی دووەمی ١٩٣٩ ئەم یەکەیە لە فڕۆکەخانەکەی چۆڵ کرد و وردە وردە بووە فڕۆکەخانەیەکی ئاسایی گواستنەوەی سەرنشین. ئەمانەش ببینە فڕۆکەخانەی ئێدینبەرە سەرچاوەکان دەروازەی شانشینی یەکگرتوو دەروازەی فڕین دەروازەی نژیاروانی